b'\n_START_ARTICLE_\nMarjo Matikainen-Kallstr\xc3\xb6m\n_START_PARAGRAPH_\nMarjo Tuulevi Matikainen-Kallstr\xc3\xb6m (s\xc3\xbcndinud 3. veebruaril 1965 praeguse Lohja linna territooriumil) on endine Soome murdmaasuusataja. Ta on parlamendi liige (Rahvuslik Koonderakond) ja oli 2006. aastani erakonna aseesimees. 1992. aastal l\xc3\xb5petas ta Helsingi Tehnika\xc3\xbclikooli ja on diplomeeritud insener. Ta on t\xc3\xb6\xc3\xb6tanud firmades Imatra Steel, Neste Oy, IVO ja Posiva. Matikainen-Kallstr\xc3\xb6m on abielus Arne Matias Kallstr\xc3\xb6miga ja neil on kolm last._NEWLINE_Matikainen v\xc3\xb5itis 1988. aasta ol\xc3\xbcmpiam\xc3\xa4ngudel Calgarys 5\xc2\xa0km klassikas kuldmedali. Samadel m\xc3\xa4ngudel sai ta pronksmedali nii 10\xc2\xa0km klassikas kui ka 4x5 km teates\xc3\xb5idus. Ta sai ka neli aastat varem 1984. aasta OM-il Sarajevos teates\xc3\xb5idus pronksi. Ta on tulnud kolmekordseks maailmameistriks (1987 ja 1989), saanud MM-ilt veel kaks h\xc3\xb5bedat ja kaks pronksi._NEWLINE_Maailma karikav\xc3\xb5istluste \xc3\xbcldkarika v\xc3\xb5itis ta kolmel korral: 1986, 1987 ja 1988. Aastatel 1986, 1987 ja 1989 valiti ta Soome aasta parimaks sportlaseks ja 1988 aasta parimaks naissportlaseks.'